
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Αμαρουσίου (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «περί καθορισμού ανωτάτου 
ορίου συντελεστοΰ δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (ΦΕΚ 138/Α), όπως τροποποιήθηκε με το από 
19.6.1987 Π.Δ/γμα (ΦΕΚ 592/Δ). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 154/ 
Α'), όπως τροποποιήθηκε με το υπ' αριθ. 367/1987 Π.Δ/γμα (ΦΕΚ 
163/Α). 

4. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν.1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ.1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

8. Τις από 7.3.87 (αριθ. πρωτ. 26118/87) και 1.6.1987 (αρ. 
πρωτ. 37206/87) αιτήσεις του Συλλόγου Εκπαιδεύσεως Νεανίδων 
(ΣΕΝ) και την από 30.3.1987 (αριθ. πρωτ. 22380/87) αίτηση του 
Νικολάου Κωτσάκου. 

9. Την υπ’ αριθ. 290/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

10. Την υπ’ αριθ. 75786/14736/7.12.1987 απόφαση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων για προέγκριση της σχετικής τεχνικής μελέτης, με πρόταση του 
Αναπληρωτή Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς συντελεστή δόμη¬ 
σης. πρυ εγκρίθηκε με το από 20.8.85 Π.Δ/γμα (ΦΕΚ 629/Δ), από 
το βαρυνόμενο ακίνητο, που βρίσκεται στην περιοχή «Πλάκα» της πό- 
λεως των Αθηνών επί της Λεωφόρου Αμαλίας 38, ιδιοκτησίας του Συλ¬ 


λόγου Εκπαιδεύσεως Νεανίδων (ΣΕΝ) που έχει χαρακτηρισθεί ως δια¬ 
τηρητέο με το από 24.10.1980 Π.Δ/γμα (ΦΕΚ 617/Δ) 'καΓγια το 
οποίο έχει εκδοθεί ο υπ’ αριθ. 186/ί987 σχετικός τίτλος δικαιώματος 
μεταφοράς συντελεστή δόμησης,' σε άλλο ακίνητο (ωφελούμενο) που 
βρίσκεται εντός του ρυμοτομικού σχεδίου Αμαρουσίου (Ν. Αττικής) και 
επί της οδού Γ. Δροσίνη αριθ. 3, ιδιοκτησίας του Νί Κωτσάκου, όπως το 
ωφελούμενο ακίνητο φαίνεται με στοιχεία Α, Α’, Β, Γ, Δ’, Δ, Α, στο σχε¬ 
τικό πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Πολεοδομικών Εφαρμογών με την υπ 
αριθ. 1238/1988 πράξη του και που συνοπτικό του αντίτυπο δημοσιεύ¬ 
εται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης, βάσει των ισχυόντων 
στην περιοχή όρων δόμησης 90 μ 2 που αντιστοιχεί σε 12,05 μ 2 του βα 
ρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: . 

α. Εμβαδόν οικοπέδου: 751 μ 2 

β. Ποσοστό κάλυψης: 70% 

γ. Συντελεστής δόμησης: 1,320 

δ. Αριθμός ορόφων του ανεγερθησομένου κτιρίου τέσσερις (4) σε (Ρ1 
ΕΟΤ15) με μέγιστο ύψος αυτού δεκαπέντε μέτρα και τριάντα εκατοστι 
του μέτρου (15.30)μ. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με τις όψεις και κατόψεις που φαίνονται στα πέντε (5) σχετικι 
πρωτότυπα διαγράμματα σε κλίμακα 1:50 (τα τέσσερα) και 1:100 (τι 
ένα), που Θεωρήθηκαν από τον Προϊστάμενο της Διεύθυνσης Πολεοδο 
μικών Εφαρμογών με την υπ’ αριθ. 1238/1988 πράξη του κα που συ 
νοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Ακυρούται ο υπ’ αριθ. 186/1987 ονομαστικός τίτλος δικαιώματο 
μεταφοράς συντελεστή δόμησης του Συλλόγου Εκπαιδεύσεως Νεανίδω 
(ΣΕΝ). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή το 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δήμε 
σίων Έργων αναθέτουμε τη δημοσίευση και εκτέλεση του παρόντος δισ 
τάγματος. 

Αθήνα, 18.Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ-ΛΗΜ. ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

